Afkondigings 9 Junie - NG Kerk Somerset-Wes
Afkondigings 9 Junie
admin1Afkondigings07/06/2019	Leave a comment0
PINKSTERFEES NAGMAAL 09:30
Op Pinkstersondag vier ons die vervulling van Jesus se beloftes aan Sy volgelinge. Jesus het beloof dat die Heilige Gees ons sal help om te verstaan dat Hy die weg, die waarheid en die lewe is (Joh. 14:6). Mag die Heilige Gees ons geestesoë open om al meer op Jesus te fokus en tegelyk die Vader te sien wat alles gegee het om vir ons die ware LEWE saam met Hom moontlik te maak.
Geen aanddiens vanaand.
Martie vd Merwe, operasie.
Nonna de Kock, Busamed hospitaal.
Kobus Grobbelaar, met die afsterwe van sy vrou, Wena.
Dinsdag, 4 Junie 2019, het die vreugdevure hoog gebrand met die “afsterwe” van die Helderberg Street People Centre (HSPC) en die “geboorte” van die Thomas House of Hope in Victoriastraat 66 (moontlik gemaak deur ‘n skenking van ‘n ateïs). Ons staan verstom oor hoe die Here voorsien het.
Daar is egter behoefte vir die volgende wat ‘n groot leemte sal vul: Een (of meer) boekrakke, ‘n koffietafel vir die ontvangsarea, ‘n groot pot om ‘n binnenshuise plant in te plant om die ontvangsarea te verfraai.
ARBEIDSBEDIENING IN DIE HELDERBERGKOM
As gevolg van die huidige ekonomiese klimaat, is daar werklik ‘n groot behoefte aan geestelike ondersteuning by besighede. Daar is ook `n baie groot behoefte aan vrywilligers wat soggens `n kort boodskap uit die Bybel en `n paar woorde van bemoediging aan die werkers kan gee. Die volgende besighede soek dringend iemand om hulle te bedien:
NU-LEAF: Somerset-Wes; FISH FOR Africa: Gant’s Sentrum, Strand;
MULTISAVE: Hoofweg, Strand; SOUTH VAAL MOTORS: Somerset-Wes;
GERDA`S: Somerset-Wes; HOBBIES WENDY`S: Somerset-Wes.
Kontak asb. vir Jan vd Berg by 021 851 631 /
076 134 7780 / 076 885 5533
Klere- en wit olifantverkoping se opbrengs word aangewend ten bate van die gemeente se diens van barmhartigheid: Caritas.
Die volgende verkoping vind plaas op
Dinsdag, 11 Junie 2019 vanaf 08:30 – 13:00 in Patmos.
Kontakpersoon: Susan Groenewald 021 851 6832 / 072 560 7965
Ons kon gedurende die week ± 100 gebreide musse vir Claudette Buys gee om by Macassar vir die Jesusbende te gaan uitdeel.
Ons benodig egter nog heelwat musse – daar is 150 kinders by Macassar. Baie dankie vir almal wat so fluks gebrei het en steeds brei. Moet asb. nie nou ophou met brei nie. Die winterseisoen het nou maar eers aangebreek en daar is heelwat ander instansies wat die musse kan gebruik. Wolskenkings sal ook baie welkom wees.
Ons bedank graag vir
vir die blomme in die kerk
Die jaarlikse oudit is afgehandel en die goedgekeurde geouditeerde state is ter insae by die kerkkantoor tydens kantoorure.
Verkiesing tot die Kerkraad
Kennis geskied hiermee dat Michael Prinsloo as ouderling / Blokleier Blok 1 op die Kerkraad verkies is.